На основу члана 138. став 4. Закона о накнадама за коришћење јавних добара (,,Службени гласник РСˮ, бр. 95/18 и 49/19),

Министар заштите животне средине доноси

**ПРАВИЛНИК**

**о изгледу, садржини и начину достављања пријаве са подацима од значаја за утврђивање накнаде коју је обвезник накнаде за заштиту и унапређивање животне средине дужан да поднесе органу јединице локалне самоуправе, односно пријаве коју је обвезник накнаде за заштиту и унапређивање животне средине дужан да поднeсе надлежном органу јединице локалне самоуправе, односно градској управи месечно за преузимања, односно испоруке робе у току месеца**

"Службени гласник РС", број 93 од 26. децембра 2019.

Члан 1.

Овим правилником ближе се уређује изглед, садржина и начин достављања пријаве са подацима од значаја за утврђивање накнаде, коју је обвезник накнаде за заштиту и унапређивање животне средине дужан да поднесе органу јединице локалне самоуправе, односно пријаве коју обвезник накнаде за заштиту и унапређивање животне средине дужан да поднeсе надлежном органу јединице локалне самоуправе, односно градској управи месечно за преузимања, односно испоруке робе у току месеца.

Члан 2.

Пријава са подацима од значаја за утврђивање накнаде коју обвезник накнаде за заштиту и унапређивање животне средине подноси органу јединице локалне самоуправе подноси се на Обрасцу 1, који је одштампан уз овај правилник и чини његов саставни део.

Образац из става 1. овог члана садржи: ПИБ правног лица или предузетника, матични број правног лица или предузетника, пословно име правног лица или предузетника, назив и шифру претежне делатности регистроване у Агенцији за привредне регистре, назив и шифру претежне делатности од које се остварује највише прихода у претходној години, адресу седишта, име и презиме, функцију, број телефона и адресу електронске поште одговорног лица, степен негативног утицаја активности правног лица или предузетника према делатности, пословни приход правног лица или предузетника остварен у години која претходи години за коју се врши утврђивање накнаде, величина правног лица или предузетника обрачуната у складу са прописом којима се уређује рачуноводство (велико, средње, мало и микро), јединице локалне самоуправе на чијој територији обавља претежну делатност.

Члан 3.

Пријава са подацима од значаја за утврђивање накнаде коју обвезник накнаде за заштиту и унапређивање животне средине подноси надлежном органу јединице локалне самоуправе, односно градској управи подноси се на Обрасцу 2, који је одштампан уз овај правилник и чини његов саставни део.

Образац из става 1. овог члана садржи: ПИБ правног лица или предузетника, матични број правног лица или предузетника, пословно име правног лица или предузетника, назив и шифру претежне делатности, адресу седишта, име и презиме, функцију, број телефона и адресу електронске поште одговорног лица и укупну количину преузете односно испоручене робе у току месеца.

Члан 4.

Изузетно, обвезници накнаде за заштиту и унапређивање животне средине који обрачунавају и на прописани уплатни рачун јавних прихода уплате накнаду за 2019. годину подносе пријаву у складу са прописом који је важио до дана ступања на снагу овог правилника.

Члан 5.

Даном ступања на снагу овог правилника престаје да важи Правилник о изгледу, садржини и начину достављања пријаве са подацима од значаја за утврђивање накнаде коју је обвезник накнаде за заштиту и унапређивање животне средине дужан да поднесе органу јединице локалне самоуправе, односно пријаве коју је обвезник накнаде за заштиту и унапређивање животне средине дужан да поднeсе надлежном органу јединице локалне самоуправе, односно градској управи месечно за преузимања, односно испоруке робе у току месеца (,,Службени гласник РСˮ, број 48/19).

Члан 6.

Овај правилник ступа на снагу наредног дана од дана објављивања у ,,Службеном гласнику Републике Србијеˮ.

Број 110-00-00037/1/2019-09

У Београду, 26. децембра 2019. године

Министар,

**Горан Триван,** с.р.

Образац 1

**ПРИЈАВА СА ПОДАЦИМА ОД ЗНАЧАЈА ЗА УТВРЂИВАЊЕ НАКНАДЕ КОЈУ ОБВЕЗНИК НАКНАДЕ ЗА ЗАШТИТУ И УНАПРЕЂИВАЊЕ ЖИВОТНЕ СРЕДИНЕ ПОДНОСИ ОРГАНУ ЈЕДИНИЦЕ ЛОКАЛНЕ САМОУПРАВЕ**

**ПОДАЦИ О ПРАВНОМ ЛИЦУ/ПРЕДУЗЕТНИКУ**

|  |  |  |  |
| --- | --- | --- | --- |
| ПИБ |  | | |
| Матични број |  | | |
| Пословно име |  | | |
| Назив и шифра претежне делатности регистроване у Агенцији за привредне регистре |  | | |
| Назив и шифра претежне делатности од које се остварује највише прихода у претходној години |  | | |
| Адреса седишта правног лица или предузетника |  | | |
|  | | |
|  | | |
|  | | |
|  | | |
| Одговорно лице | Име и презиме |  | |
| Функција |  | |
| Телефон |  | |
| E-mail |  | |
| Степен негативног утицаја активности правног лица или предузетника према претежној делатности | | велики утицај на животну средину |  |
| средњи утицај на животну средину |  |
| мали утицај на животну средину |  |
| Пословни приход правног лица или предузетника остварен у години која претходи години за коју се врши утврђивање накнаде | |  | |
| **Величина правног лица или предузетника разврстана у складу са прописом којима се уређује рачуноводство:** | | | |
| 1. велико | | | |
| 2. средње | | | |
| 3. мало | | | |
| 4. микро правно лице, односно предузетник | | | |
| Јединице локалне самоуправе на чијој територији обавља претежну делатност. | |  | |

Потпис подносиоца пријаве

Образац 2

**ПРИЈАВА СА ПОДАЦИМА ОД ЗНАЧАЈА ЗА УТВРЂИВАЊЕ НАКНАДЕ КОЈУ ОБВЕЗНИК НАКНАДЕ ЗА ЗАШТИТУ И УНАПРЕЂИВАЊЕ ЖИВОТНЕ СРЕДИНЕ ПОДНEСИ НАДЛЕЖНОМ ОРГАНУ ЈЕДИНИЦЕ ЛОКАЛНЕ САМОУПРАВЕ, ОДНОСНО ГРАДСКОЈ УПРАВИ**

**ПОДАЦИ О ПРАВНОМ ЛИЦУ/ПРЕДУЗЕТНИКУ**

|  |  |  |
| --- | --- | --- |
| ПИБ | |  |
| Матични број | |  |
| Пословно име | |  |
| Назив и шифра претежне делатности | |  |
| Адреса седишта правног лица/предузетника | |  |
|  |
|  |
|  |
|  |
| Одговорно лице | Име и презиме |  |
| Функција |  |
| Број телефона |  |
| E-mail |  |

**УКУПНА КОЛИЧИНА ПРЕВЕЗЕНЕ РОБЕ**

|  |  |
| --- | --- |
| Укупну количину преузете односно испоручене робе у току месеца. |  |

Потпис подносиоца пријаве